**Conform OUG nr.29/2020**

**În anul 2020**, **termenul de 31 martie inclusiv**, prevăzut pentru plata impozitului pe clădiri, teren și mijloace de transport, **se amână până la data de** **30 iunie inclusiv**.

**În anul 2020**, **termenul de 31 martie inclusiv, prevăzut pentru acordarea bonificației** pentru plata cu anticipație a impozitului pe clădiri, teren, mijloace de transport, datorat pentru întregul an de către contribuabili, se amână până la data de **30 iunie inclusiv**.

**Conform Art. VII din OUG nr.29/2020**

**„(1)**Pentru obligaţiile fiscale scadente începând cu data intrării în vigoare a prezentei ordonanţe de urgenţă şi neachitate până la încetarea, potrivit alin. (4), a măsurilor prevăzute de prezentul articol nu se calculează şi nu se datorează dobânzi şi penalităţi de întârziere conform [**Codului de procedură fiscală**](https://idrept.ro/00171868.htm), aprobat prin Legea nr. [**207/2015**](https://idrept.ro/00171867.htm), cu modificările şi completările ulterioare.

**(2)**Prin derogare de la prevederile art. 157 alin. (1) lit. a) din Legea nr. [**207/2015**](https://idrept.ro/00171867.htm) privind [**Codul de procedură fiscală**](https://idrept.ro/00171868.htm), cu modificările şi completările ulterioare, obligaţiile fiscale prevăzute la alin. (1) nu sunt considerate obligaţii fiscale restante.

**(3)**Se suspendă sau nu încep măsurile de executare silită prin poprire a creanţelor bugetare, cu excepţia executărilor silite care se aplică pentru recuperarea creanţelor bugetare stabilite prin hotărâri judecătoreşti pronunţate în materie penală. Măsurile de suspendare a executării silite prin poprire asupra sumelor urmăribile reprezentând venituri şi disponibilităţi băneşti se aplică, prin efectul legii, de către instituţiile de credit sau terţii popriţi, fără alte formalităţi din partea organelor fiscale.

**(4)**Măsurile fiscale prevăzute la alin. (1)-(3) încetează în termen de 30 de zile de la încetarea stării de urgenţă.”

**PENTRU EVITAREA RĂSPÂNDIRII COVID-19**

**ACTIVITATEA CU PUBLICUL ESTE SUSPENDATĂ !!**

Plata impozitelor și taxelor se poate face:

- **online utilizând cardul bancar folosind platforma ghiseul.ro** sauinternet banking-ul

- prin mandat poștal, virament bancar- beneficiar Municipiul Lupeni (CUI 4375046) conturi deschise la Trezoreria municipiului Petroșani.

**Sistemul SNEP – ghiseul.ro este accesibil doar cu o autentificare pe bază de utilizator şi parolă. Autentificarea cu parolă permite consultarea obligațiilor de plată datorate instituțiilor înrolate şi achitarea acestora prin acceptarea la plata online a cardurilor bancare Visa, Visa Electron, MasterCard şi Maestro, emise de orice bancă.**

**Cereri și declarații legate de impozitele și taxele locale (modelele se găsesc pe site-ul primarialupeni.ro) se pot trimite pe adresa de e-mail** [taxe@e-lupeni.ro](mailto:taxe@e-lupeni.ro)

**Alte solicitări pot fi trimise pe adresa de e-mail primaria@e-lupeni.ro**

**Tel 0254/562719, 0254/560725**